{'rm': 'En quest cas sto il cussegl d’administraziun communitgar als acziunaris il pli tard 10 dis avant la radunanza generala, tgi ch’els pon incumbensar cun la represchentanza. Sch’il cussegl d’administraziun n’ademplescha betg questa obligaziun, po l’acziunari sa laschar represchentar tras in terz da sia tscherna. Ils statuts reglan ils detagls da la designaziun dal represchentant.', 'en': 'The board of directors must in this case inform the shareholders at the latest ten days before the general meeting whom they may instruct as their representative. If the board of directors fails to comply with this duty, a shareholder may be represented by any third party. The articles of association shall regulate the details for designating the representative.'}